WPH บวก 4% สูงสุดรอบ 2 เดือน รับกำไรปี 61 โตกว่าเท่าตัว แถมปันผล 0.0625 บ.
WPH บวก 4% สูงสุดรอบ 2 เดือน รับกำไรปี 61 โตกว่าเท่าตัว แถมปันผล 0.0625 บ. ล่าสุด ณ เวลา 14.48 น. อยู่ที่ 2.56 บาท บวก 0.10 บาท หรือ 4.07% สูงสุดที่ 2.60 บาท ต่ำสุดที่ 2.46 บาท ด้วยมูลค่าซื้อขาย 1.81 ล้านบาท
21 ก.พ. 2562

ผู้สื่อข่าวรายงานว่า ราคาหุ้น บริษัท โรงพยาบาลวัฒนแพทย์ ตรัง จำกัด (มหาชน) หรือ WPH ล่าสุด ณ เวลา 14.48 น. อยู่ที่ 2.56 บาท บวก 0.10 บาท หรือ 4.07% สูงสุดที่ 2.60 บาท ต่ำสุดที่ 2.46 บาท ด้วยมูลค่าซื้อขาย 1.81 ล้านบาท

ทั้งนี้ ราคาหุ้น WPH ปรับตัวขึ้นสูงสุดในรอบ 2 เดือน นับตั้งแต่ราคาหุ้นอยู่ที่ระดับ 2.58 บาท เมื่อวันที่ 13 ธ.ค.2561 หลังบริษัทรายงานผลการดำเนินงานประจำปี 2561 มีกำไร 51.48 ล้านบาท เพิ่มขึ้น 112.78% จากปีก่อนมีกำไร 24.19 ล้านบาท พร้อมประกาศปันผลเป็นเงินสด 0.0625 โดยจะขึ้นเครื่องหมาย XD ไม่ได้รับสิทธิปันผลในวันที่ 3 พ.ค. 2562 และกำหนดจ่ายเงินปันผลในวันที่ 24 พ.ค. 2562